वातावरणमैत्री घरका लागि आवश्यक सुचकहरु पुरा गरेपछि काउलेपानी होमस्टेलाई वातावरणमैत्री गाउँ घोषणा गरिएको थियो । बेसीशहर नगरपालिकाका वातावरण विज्ञ कमलसिंह थापाले आवश्यक मापदण्डहरु ९५ प्रतिशतभन्दा बढी पुरा गरेकाले वातावरणमैत्री टोल घोषणा गरिएको बताए । उनले भने, ‘यहाँका घरका कम्पाउण्डभित्र प्यानसहितको चर्पी प्रयोग, घर भान्साको फोहोर सढ्ने र नसढ्ने छुट्टाएर विभाजन गरिएको छ, घर गाउँ सरसफाई गर्ने कार्य र खाना खानुअघि सावुनपानीले हात धुने कार्य लगायतका सूचकहरु पूरा छन् ।’
